וויסקי בר מוזיאון

וויסקי בר מוזיאון הוא בר ויסקי הממוקם במרתפי המבנה ששימש כיקב של שרונה בתל אביב . הוויסקי בר מוזיאון הוא אחד מחמשת אוספי הוויסקי הגדולים בעולם, הוא מכיל מעל 1500 סוגי ויסקי שכמעט כולם מיועדים לטעימה ושתייה, ולא לתצוגה בלבד, למעט כמה בקבוקי אספנות. את ההשראה להקמת המקום קיבל רן דור-חי, אחד מהבעלים, מה-Scotch Whisky Experience באדינבורו. הוא ואמיר עדן, שותף נוסף בבעלות, ביקרו במתחם היקב בשרונה, התלהבו, והחליטו להקים בו את המקום שלהם. הם שכרו את האתר וביצעו שיפוץ, שהושפע ממגבלות שימור מבנים חריפות, וארך כשלוש שנים, במהלכם גם רכשו את מלאי בקבוקי הוויסקי הראשון. אותה עת יובאו לארץ כשלוש מאות סוגי ויסקי והם החליטו על מלאי פתיחה של אלף סוגים. הם מינו כאוצר את גרישה קומושוילי, המשמש גם כמנהל המקצועי של המקום. הבקבוק הנדיר ביותר באוסף הוא מקאלאן שנת 1940 והיקר ביותר גלנמורנג'י פרייד (Glenmorangie Pride), משנת 1978, מחיר מנת ויסקי בת 25 מ"ל ממנו מעל 2,000 ש"ח. המסעדה הפועלת במקום היא בהשגחת כשרות צהר. הירידה לוויסקי בר מוזיאון תצוגת בקבוקי הוויסקי תצוגת בקבוקי הוויסקי ארון הבקבוקים בכניסה אחד מאזורי הישיבה בשנת 1871 נוסדה שרונה כארבעה קילומטרים מצפון לעיר יפו על ידי מתיישבים טמפלרים שהיגרו מדרום גרמניה לארץ ישראל והתבססו על חקלאות, ובין השאר גידלו ענבי יין. את היקב בנה יוהאן למלה לפי תכנון האדריכל תיאודור זנדל, ב-1891 בחלקה הדרומי של המושבה. למבנה המוארך, הבנוי מאבן כורכר, שני גמלונים בגג הרעפים וחלונות עגולים דרכם חדר אור. בחצר מול הבניין פרקו עגלות את הענבים שנבצרו בכרמי שרונה. מתחת ליקב נחפרו שני מרתפים, בהם יושן היין בחביות עץ גדולות. ייצור היין היה הענף החקלאי המרכזי בשרון עד תחילת המאה ה-20 והיקב ייצר לא פחות מ-50 אלף ליטר יין בשנה. היין שיוצר נשלח בעיקר לגרמניה, שם זכה להצלחה רבה בשם מותג "יין מארץ הקודש". בשנת 1891 נבנה ביישוב מבנה היקב הראשון וכעבור כעשר שנים נבנה מבנה נוסף ממערב לו. לאחר מלחמת העולם הראשונה ירד ייצור היין, והוא הוחלף במידה רבה בנטיעת מטעי תפוזים. מבנה היקב שימש בתקופות שונות כמפעל לייצור אלכוהול וכבית דפוס עד שגורשו הטמפלרים מישראל במלחמת העולם השנייה. מנהרה תת-קרקעית, שהתגלתה רק ב-2009, חיברה את היקב למרתפי המזקקה בה מולאו הבקבוקים. במבנה זה הונחו יסודות חיל האוויר הישראלי. במלחמת העצמאות הועברו למרתפי היקב במבצע חשאי 20 מטוסים ישנים, מהם הורכבו 14 מטוסי אוסטר אוטוקרט ("פרימוס"), תוך שימוש בצינורות ברזל, מוטות עץ ויריעות בד. גם הספיטפייר, מטוס הקרב הראשון של חיל האוויר, הורכב בחצר היקב. בשנים שלאחר מכן פעלה כאן ההוצאה לאור של משרד הביטחון. בדצמבר 2023 הונצח היקב על בול דואר ישראל ובאתר הדואר נמצא הסבר קצר על ההיסטוריה של היקב. מבנה היקב שלט זיכרון לייצור המטוסים שלט זיכרון אודות יקב מנהרת הטמפלרים אולם אחסנה בקצה המנהרה אתר האינטרנט הרשמי של וויסקי בר מוזיאון מדיה וקבצים בנושא וויסקי בר מוזיאון בוויקישיתוף סרטונים בערוץ של וויסקי בר מוזיאון, באתר יוטיוב שי רגב, ‏לילה מוטרף במוזיאון: ידעתי שאני לקראת אחד המקומות הכי שווים בארץ, לא תארתי עד כמה, באתר מעריב אונליין, 8 בדצמבר 2022 פז רובינזון, מסע במנהרת הזמן: המסעדות שממוקמות בלוקיישנים היסטוריים ייחודיים, באתר חדשות 13, 21 בדצמבר 2021 נמרוד שיין, ‏השם הוא W: הלאונג' של הוויסקי בר מוזיאון, באתר מעריב אונליין, 20 בנובמבר 2017 ריטה גולדשטיין, ‏אחרי שעמד ריק, המקום הכי יפה בתל אביב חוזר לפעול, באתר ‏מאקו‏, 9 באוגוסט 2017 שם המקום נכתב בהכפלת האות ו' בראש המילה ליעונה מנקלי, בשיתוף וויסקי בר מוזיאון, קסם הוויסקי ממערה טמפלרית עתיקה, באתר TheMarker‏, 2 באוקטובר 2023 אילן לוקאץ', ‏צפו: המנהרות המסתוריות מתחת לת"א, באתר ‏מאקו‏, 28 בדצמבר 2012 רותם בר כהן שרונה – מימי הטמפלרים ועד היום באתר מסע אחר טובי גולן, שרונה - המושבה הטמפלרית בתל אביב, באתר טיולי, 6 ביוני 2023 שרונה ספור היקב ברחוב דוד אלעזר 27 (116) באתר "טיפ לטריפ" בולי ראשית תעשיית היין בארץ ישראל - יקב שרונה תל אביב באתר דואר ישראל